گرک و کُنج
هَڈے گرک ءِ گُـرّ ءَ بند گپت و نتوانتی که آئیا در بکنت . آئی کُنج ءَ توار کرت و گوئشتی :
– نوں ، تو ، کنج ! تئی گردن دراجینے انت ، تو وتی گردن ءَ منی گُرّ ءَ مان کن  و هڈے ءَ که منی گُرّ ءَ بند گپته ، به کَشّ و در بکن . من ترا داد چیزے دیاں !
کنج وتی گردن آئی ءِ گٹ ءِ تها مان کت و هڈی گپت و چه آئی ءِ گٹ ءَ دَر کُرت و گوئشتی :
_ نون ، منی داد ءَ بدئے !
گرک وتی پوستگیں دنتاناں دُرُشاں گوئشت :
_ همے داد که من تئی سرگ ءَ وهدے که تئی گردن منی دپ ات ، نه جاتگ ، پرتو کم انت ؟